ΚΑΝΟΝΙΣΜΟΣ (ΕΟΚ) αριθ. 1844/77 ΤΗΣ ΕΠΙΤΡΟΠΗΣ της 10ης Αυγούστου 1977 περί της χορηγήσεως δια δημοπρασίας ειδικής ενισχύσεως για το αποκορυφωμένο γάλα εις κόνιν που προορίζεται για τη διατροφή ζώων εκτός των νεαρών μόσχων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό, (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 559/76(2), και ιδίως το άρθρο 10 παράγραφος 3 και το άρθρο 28,

τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί της λήψεως ορισμένων συγκυριακών μέτρων στο γεωργικό τομέα κατόπιν της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών(3), όπως τροποποιήθηκε τελευταία από τον κανονισμό (ΕΟΚ) αριθ. 557/76 (4), και ιδίως το άρθρο 6,

Έκτιμώντας:

ότι το άρθρο 2α παράγραφος 4 του κανονισμού (ΕΟΚ) αριθ. 986/68 του Συμβουλίου της 15ης Ιουλίου 1968 περί καθορισμού των γενικών κανόνων για τη χορήγηση ενισχύσεων για το αποκορυφωμένο γάλα και το αποκορυφωμένο γάλα εις κόνιν που προορίζονται για τη διατροφή ζώων (5), όπως τροποποιήθηκε τελευταία από τον κανονισμό (ΕΟΚ) αριθ. 876/77(6), προβλέπει ότι δύναται να καθορισθεί ειδική ενίσχυση ιδίως για το αποκορυφωμένο γάλα εις κόνιν που αναφέρεται στο άρθρο 2 παράγραφος 1 υπό δ) του εν λόγω κανονισμού, όταν χρησιμοποιείται για τη διατροφή ζώων, εκτός των νεαρών μόσχων- ότι λόγω της καταστάσεως που επικρατεί επί του παρόντος στην αγορά του αποκορυφωμένου γάλακτος εις κόνιν, είναι σκόπιμο να γίνει χρήση της δυνατότητος αυτής και να θεσπισθούν τα αναγκαία μέτρα εφαρμογής-

ότι, για τον καθορισμό του ποσού της ειδικής ενισχύσεως, ενδείκνυται η προσφυγή στη διαδικασία δημοπρασίας η οποία επιτρέπει να λαμβάνεται υπόψη η γενική κατάσταση της αγοράς του αποκορυφωμένου γάλακτος εις κόνιν και να γίνεται συντονισμός με τις ειδικές πωλήσεις αποκορυφωμένου γάλακτος εις κόνιν δημοσίων αποθεμάτων που προβλέπονται, αφ'ενός μέν, από τον κανονισμό (ΕΟΚ) αριθ. 368/77 της Επιτροπής της 23ης Φεβρουαρίου 1977 περί της πωλήσεως δια δημοπρασίας αποκοκορυφωμένου γάλακτος εις κόνιν που προορίζεται για τη διατροφή χοίρων και πουλερικών (7), όπως τροποποιήθηκε τελευταία από τον κανονισμό (ΕΟΚ) αριθ. 1825/77 (8) και, αφ' ετέρου, από τον κανονισμό (ΕΟΚ) αριθ. 443/77 της Επιτροπής της 2ας Μαρτίου 1977 περί της πωλήσεως σε ορισμένη τιμή αποκορυφωμένου γάλακτος εις κόνιν που προορίζεται για τη διατροφή χοίρων και πουλερικών και περί τροποποιήσεως των κανονισμών (ΕΟΚ) αριθ. 1687/76 και (ΕΟΚ) αριθ. 368/77 (9)- ότι, για να έχουν μεγαλύτερη αποτελεσματικότητα οι δημοπρασίες, πρέπει να εφαρμοσθεί μία μόνιμη διαδικασία δημοπρασίας- ότι οι προβλεπόμενοι κανόνες για τη μόνιμη διαδικασία δημοπρασίας από τον κανονισμό (ΕΟΚ) αριθ. 368/77 δύνανται να εφαρμοσθούν κατόπιν προσαρμογής τους στην ειδική περίπτωση της χορηγήσεως ενισχύσεων-

ότι, λαμβανομένης υπόψη της σημασίας της χορηγουμένης ενισχύσεως, είναι αναγκαίο να θεσπισθούν τα μέτρα που θα εξασφαλίζουν ότι το αποκορυφωμένο γάλα εις κόνιν δεν θα αποκλίνει του προορισμού του- ότι, για το σκοπό αυτό, πρέπει να αναληφθεί από τους αγοραστές η υποχρέωση, που προβλέπεται από τον κανονισμό (ΕΟΚ) αριθ. 368/77, να προβαίνουν σε μετουσίωση του αποκορυφωμένου γάλακτος εις κόνιν ή στην άμεση ενσωμάτωσή του σε σύνθετες τροφές, σε τρόπο ώστε να αποκλείεται η χρησιμοποίησή του για τη διατροφή των μόσχων- ότι πρέπει να εφαρμοσθούν οι μέθοδοι μετουσιώσεως που καθορίζονται στον προαναφερόμενο κανονισμό- ότι ενδείκνυται επίσης να προβλεφθεί η παροχή ασφαλείας δημοπρασίας και μετουσιώσεως-

ότι, για την εξασφάλιση ίσης μεταχειρίσεως αυτών που εκτελούν τις μεταποιήσεις στα διάφορα Κράτη μέλη και για τη διευκόλυνση του ελέγχου της μετουσιώσεως, πρέπει να προβλεφθεί ότι οι προσφορές πρέπει να υποβάλλονται στον οργανισμό παρεμβάσεως του Κράτους μέλους στο οποίο θα πραγματοποιείται η μετουσίωση-

ότι πρέπει να καθορισθεί ένα χρονικό διάστημα κατ'ανώτατο όριο για την πληρωμή της ενισχύσεως για να περιορισθούν οι οικονομικές επιβαρύνσεις των αγοραστών αποκορυφωμένου γάλακτος εις κόνιν και να αποφευχθεί η αισθητή διαφορά μεταξύ των όρων πληρωμής από το ένα Κράτος στο άλλο-

ότι, λαμβανομένης υπόψη της σημασίας της ενισχύσεως που θα χορηγείται, πρέπει να προσαρμοσθούν ανάλογα τα νομισματικά εξισωτικά ποσά που προβλέπονται στον κανονισμό (ΕΟΚ) αριθ. 974/71-

ότι τα Κράτη μέλη πρέπει να ανακοινώνουν στην Επιτροπή τις απαραίτητες πληροφορίες για να γνωρίζει την πορεία των εργασιών-

ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διετύπωσε γνώμη εντός της προθεσμίας που έχει ταχθεί από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ΤΙΤΛΟΣ ΠΡΩΤΟΣ Διαδικασία δημοπρασίας

Άρθρο 1

1. Χορηγείται ειδική ενίσχυση για το αποκορυφωμένο γάλα εις κόνιν που αναφέρεται στο άρθρο 2 παράγραφος 1 υπό δ) του κανονισμού (ΕΟΚ) αριθ. 986/68, εφ'όσον είναι μετουσιωμένο σύμφωνα με έναν από τους τύπους που αναφέρονται στο άρθρο 9 παράγραφος 2 του παρόντος κανονισμού, με εξαίρεση το αποκορυφωμένο γάλα εις κόνιν που πωλείται δυνάμει των κανονισμών (ΕΟΚ) αριθ. 368/77 και (ΕΟΚ) αριθ. 443/77.

2. Η ενίσχυση χορηγείται από το Κράτος μέλος στο έδαφος του οποίου γίνεται η μετουσίωση του αποκορυφωμένου γάλακτος εις κόνιν.

3. Το ποσό της ειδικής ενισχύσεως καθορίζεται σύμφωνα με τη μόνιμη διαδικασία δημοπρασίας.

Άρθρο 2

1. Οι οργανισμοί παρεμβάσεως συντάσσουν προκήρυξη δημοπρασίας που αναφέρει κυρίως:

α) την προθεσμία και τον τόπο υποβολής των προσφορών-

β) τις διατυπώσεις σχετικά με την παροχή της ασφαλείας δημοπρασίας και μετουσιώσεως.

2. Η προκήρυξη της δημοπρασίας δημοσιεύεται στην Επίσημη Εφημερίδα των Ευρωπαϊκών Κοινοτήτων το αργότερο μέχρι την 30ή Αυγούστου 1977. Επιπλέον, οι οργανισμοί παρεμβάσεως δύνανται να προβαίνουν και σε άλλες δημοσιεύσεις.

Άρθρο 3

1. Η προθεσμία για την υποβολή των προσφορών λήγει κάθε δεύτερη Τρίτη του μηνός την 12η ώρα. Αν η Τρίτη είναι ημέρα αργίας, η προθεσμία παρατείνεται μέχρι την πρώτη επομένη εργάσιμη ημέρα και μέχρι την 12η ώρα.

2. Όσον αφορά την πρώτη ειδική δημοπρασία, η προθεσμία για την υποβολή των προσφορών λήγει την 13η Σεπτεμβρίου 1977 την 12η ώρα.

Άρθρο 4

1. Ο ενδιαφερόμενος δύναται να μετέχει στη δημοπρασία μόνο αν αναλαμβάνει την υποχρέωση εγγράφως να μετουσιώσει σύμφωνα με τις διατάξεις του άρθρου 9 παράγραφος 2 και εντός προθεσμίας που αναφέρεται στο άρθρο 6 παράγραφος 2, την ποσότητα αποκορυφωμένου γάλακτος εις κόνιν η οποία δηλώνεται στην προσφορά.

2. Οι ενδιαφερόμενοι μετέχουν στην ειδική δημοπρασία είτε με κατάθεση γραπτής προσφοράς στον οργανισμό παρεμβάσεως του Κράτους μέλους στο οποίο έγινε η μετουσίωση, έναντι αποδείξεως παραλαβής, είτε με συστημένη επιστολή που απευθύνεται στον οργανισμό παρεμβάσεως. Οι οργανισμοί παρεμβάσεως δύνανται να επιτρέπουν τη χρησιμοποίηση του τηλετύπου.

3. Η προσφορά αναφέρει κυρίως:

α) το όνομα και τη διεύθυνση του προσφέροντος-

β) το ποσό της προτεινομένης ενισχύσεως, εκφραζόμενο ανά 100 χιλιόγραμμα αποκορυφωμένου γάλακτος εις κόνιν, στο νόμισμα του Κράτους μέλους στο οποίο υπεβλήθη η προσφορά-

γ) την ποσότητα του αποκορυφωμένου γάλακτος εις κόνιν στην οποία αναφέρεται η ενίσχυση και η οποία θα μετουσιωθεί, εντός της προθεσμίας που αναφέρεται στο άρθρο 6 παράγραφος 2.

Η ποσότητα που αναφέρεται υπό γ) δεν δύναται να είναι κατώτερη από 50 τόννους.

4. Η προσφορά ισχύει μόνο:

α) όταν περιλαμβάνει τις γραπτές υποχρεώσεις που αναφέρονται στην παράγραφο 1-

β) όταν προσκομισθεί η απόδειξη, ότι ο προσφέρων κατέθεσε, πριν από τη λήξη της προθεσμίας για την υποβολή των προσφορών για την εν λόγω ειδική δημοπρασία, την ασφάλεια της δημοπρασίας και μετουσιώσεως που αναφέρεται στο άρθρο 5-

γ) όταν η προσφορά δεν περιλαμβάνει κανέναν όρο και/ή επιφύλαξη που δεν γίνεται ρητά αποδεκτή.

5. Η προσφορά δεν δύναται να αποσυρθεί.

Άρθρο 5

1. Η ασφάλεια δημοπρασίας και μετουσιώσεως ανέρχεται σε 5 λογιστικές μονάδες ανά 100 χιλιόγραμμα.

2. Παρέχεται επιλογή του προσφέροντος, σε χρήματα ή υπό μορφή εγγυήσεως, που χορηγείται από ίδρυμα το οποίο πληροί τα κριτήρια που έχουν καθορισθεί από το Κράτος μέλος στο οποίο κατετέθη η ασφάλεια.

3. Η ασφάλεια κατατίθεται στο Κράτος μέλος στο οποίο υποβάλλεται η προσφορά.

Άρθρο 6

1. Κατά τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68, καθορίζεται ανώτατο ποσό ενισχύσεως εκφραζόμενο ανά 100 χιλιόγραμμα αποκορυφωμένου γάλακτος εις κόνιν, για κάθε ειδική δημοπρασία, λαμβανομένων υπόψη, ιδίως, της ελαχίστης τιμής που ισχύει για την ειδική δημοπρασία του εν λόγω μηνός δυνάμει του κανονισμού (ΕΟΚ) αριθ. 368/77, της καταστάσεως στις αγορές του αποκορυφωμένου γάλακτος εις κόνιν, της σόγιας, καθώς και των ποσοτήτων που προσεφέρθησαν.

Κατά την προαναφερομένη διαδικασία είναι δυνατόν επίσης να αποφασισθεί η μη συνέχιση της δημοπρασίας.

2. Το ποσό της ενισχύσεως, που εφαρμόζεται στην ποσότητα του αποκορυφωμένου γάλακτος εις κόνιν που αναφέρεται στην προσφορά, ισχύει κατά τη διάρκεια μιας περιόδου τριών μηνών, η οποία υπολογίζεται από την ημέρα αποστολής του πληφοριακού εγγράφου που αναφέρεται στο άρθρο 8.

Άρθρο 7

1. Η προσφορά απορρίπτεται εάν το ποσό της προτεινόμενης ενισχύσεως είναι μεγαλύτερο από το ανώτατο ποσό που καθορίσθηκε για την εν λόγω δή

2. Με την επιφύλαξη των διατάξεων της παραγράφου 1, πλειοδότες είναι οι προσφέροντες που πρότειναν ποσό ενισχύσεως κατώτερο ή ίσο με το ανώτατο ποσό ενισχύσεως που έχει καθορισθεί.

3. Τα δικαιώματα και οι υποχρεώσεις που απορρέουν από τη δημοπρασία δεν μεταβιβάζονται.

Άρθρο 8

1. Κάθε προσφέρων πληροφορείται αμέσως από τον οργανισμό παρεμβάσεως, με συστημένη επιστολή, το αποτέλεσμα της συμμετοχής του στη δημοπρασία.

2. Σε περίπτωση που ο προσφέρων κηρυχθεί πλειοδότης, το πληροφοριακό αυτό έγγραφο αναφέρει κυρίως:

α) την ημερομηνία λήξεως της προθεσμίας για την υποβολή των προσφορών που υπεβλήθησαν για την εν λόγω ειδική δημοπρασία-

β) τις ενδείξεις που αναφέρονται στο άρθρο 4 παράγραφος 3 υπό β) και γ)-

γ) την οριακή ημερομηνία της μετουσιώσεως της ποσότητος του αποκορυφωμένου γάλακτος εις κόνιν που περιλαμβάνεται στην προσφορά.

ΤΙΤΛΟΣ ΙΙ Μετουσίωση του αποκορυφωμένου γάλακτος εις κόνιν το οποίο πρόκειται να τύχει της ειδικής ενισχύσεως

Άρθρο 9

1. Ο πλειδότης προβαίνει εντός της προθεσμίας που αναφέρεται στο άρθρο 6 παράγραφος 2, στη μετουσίωση της ποσότητος αποκορυφωμένου γάλακτος εις κόνιν η οποία αναφέρεται στην προσφορά.

2. Η μετουσίωση πραγματοποιείται:

- είτε σύμφωνα με έναν από τους τύπους που αναγράφονται στο παράρτημα παράγραφος 1 του κανονισμού (ΕΟΚ) αριθ. 368/77, τηρουμένων των προδιαγραφών που αναφέρονται στην παράγραφο 3 του παραρτήματος αυτού, σε εγκεκριμένο κέντρο μετουσιώσεως σύμφωνα με το άρθρο 10 του παρόντος κανονισμού, το οποίο πληροί τους όρους που αναφέρονται στο άρθρο 12,

- είτε με άμεση ενσωμάτωση σε ζωοτροφή, σύμφωνα με τους όρους που αναφέρονται στο άρθρο 11 του παρόντος κανονισμού και στο παράρτημα παράγραφος 2 του κανονισμού (ΕΟΚ) αριθ. 368/77, τηρουμένων των προδιαγραφών που αναφέρονται στο άρθρο 3 του παραρτήματος αυτού και εντός επιχειρήσεως που πληροί τους όρους που αναφέρονται στο άρθρο 12 του παρόντος κανονισμού.

3. Κάθε Κράτος μέλος δύναται ν'αποφασίζει ότι:

- δεν θα εφαρμόζεται στο έδαφος του η μετουσίωση του αποκορυφωμένου γάλακτος εις κόνιν με άμεση ενσωμάτωση,

- δεν θα παρασκευάζονται στο έδαφος του ούτε θα διατίθενται στο εμπόριο τα προϊόντα που προέρχονται από την εφαρμογή ενός ή περισσοτέρων τύπων μετουσιώσεως που αναγράφονται στην παράγραφο 2 του παραρτήματος του κανονισμού (ΕΟΚ) αριθ. 368/77.

Άρθρο 10

1. Ως κέντρο μετουσιώσεως δύναται να εγκριθεί μόνο ίδρυμα το οποίο:

α) διαθέτει τις κατάλληλες τεχνικές εγκαταστάσεις - η δε ελάχιστη δυναμικότητα θα προσδιορίζεται από το ενδιαφερόμενο Κράτος μέλος - και διοικητικά και λογιστικά μέσα τα οποία επιτρέπουν την εκτέλεση των διατάξεων που προβλέπονται στον παρόντα κανονισμό-

β) αναλαμβάνει την υποχρέωση να μη μετουσιώνει το αποκορυφωμένο γάλα εις κόνιν, το οποίο πωλείται δυνάμει των κανονισμών (ΕΟΚ) αριθ. 368/77 και (ΕΟΚ) 443/77.

Εν τούτοις, στην περίπτωση που το ίδρυμα για το οποίo έχει ζητηθεί η έγκριση εμφανίζει επαρκείς εγγυήσεις ώστε να παρέχεται η δυνατότητα αποτελεσματικού ελέγχου, το ενδιαφερόμενο Κράτος μέλος δύναται να παρεκκλίνει υπό τον όρο που αναφέρεται στην περίπτωση β) και, ενδεχομένως, να περιορίσει την έγκριση σε εργαστήριο του εν λόγω ιδρύματος.

2. Η ανωτέρω ελάχιστη δυναμικότης δεν δύναται να είναι κατώτερη από δέκα τόννους αποκορυφωμένου γάλακτος εις κόνιν που έχουν μετουσιωθεί ημερησίως, στο πλαίσιο του παρόντος κανονισμού.

3. Η έγκριση αποσύρεται στην περίπτωση που δεν πληρούνται πλέον οι απαιτήσεις που αναφέρονται στην παράγραφο 1 ή όταν έχει διαπιστωθεί ότι η ενδιαφερομένη επιχείρηση δεν έχει τηρήσει υποχρέωση η οποία απορρέει από τον παρόντα κανονισμό.

Άρθρο 11

1. Η μετουσίωση με άμεση ενσωμάτωση σε ζωοτροφή, σύμφωνα με τους όρους που αναγράφονται στο παράρτημα παράγραφος 2 του κανονισμού (ΕΟΚ) αριθ. 368/77, δύναται να πραγματοποιείται μόνο από επιχειρήσεις οι οποίες διαθέτουν εγκατάσταση εγκεκριμένη γι'αυτό το σκοπό από τις αρμόδιες αρχές του Κράτους μέλους στο έδαφος του οποίου ευρίσκεται η εγκατάσταση.

2. Η έγκριση που αναφέρεται στην παράγραφο 1 χορηγείται σε επιχείρηση μόνο για εγκατάσταση στην οποία:

δεν παρασκευάζονται σύνθετες τροφές κατά την έννοια του άρθρου 4 του κανονισμού (ΕΟΚ) αριθ. 990/72, ούτε μετουσιώνεται ή ενσωματώνεται αποκορυφωμένο γάλα εις κόνιν το οποίο πωλείται βάσει των κανονισμών (ΕΟΚ) αριθ. 368/77 και (ΕΟΚ) αριθ. 443/77-

β) δύναται να τύχει επεξεργασίας ευχερώς μία ελάχιστη ποσότητα αποκορυφωμένου γάλακτος εις κόνιν η οποία καθορίσθηκε από το ενδιαφερόμενο Κράτος μέλος-

γ) υπάρχουν οι κατάλληλες τεχνικές εγκαταστάσεις και διοικητικά και λογιστικά μέσα που επιτρέπουν την εκτέλεση των διατάξεων που προβλέπονται στον παρόντα κανονισμό.

Εν τούτοις, στην περίπτωση που το ίδρυμα για το οποίο έχει ζητηθεί η έγκριση εμφανίζει επαρκείς εγγυήσεις ώστε να παρέχεται η δυνατότητα αποτελεσματικού ελέγχου, το ενδιαφερόμενο Κράτος μέλος δύναται να παρεκκλίνει υπό τον όρο που αναφέρεται στην περίπτωση α) και, ενδεχομένως, να περιορίσει την έγκριση σε εργαστήριο του εν λόγω ιδρύματος.

3. Η έγκριση αποσύρεται σε περίπτωση που δεν πληρούνται πλέον οι απαιτήσεις που αναφέρονται στην παράγραφο 2 ή όταν έχει διαπιστωθεί ότι η ενδιαφερομένη επιχείρηση δεν έχει τηρήσει υποχρέωση που απορρέει από τον παρόντα κανονισμό.

Άρθρο 12

Οι επιχειρήσεις που αναφέρονται στα άρθρα 10 και 11 τηρούν ημερησία καταγραφή, που περιλαμβάνει τουλάχιστο τις ακόλουθες ενδείξεις:

α) εισαγωγές αποκορυφωμένου γάλακτος εις κόνιν καθώς και όνομα και διεύθυνση του προμηθευτού-

β) ημερομηνία παρασκευής και ποσότητες προϊόντων που προέρχονται από μία από τις πράξεις που αναφέρονται στο άρθρο 9 παράγραφος 2, με την ένδειξη της συνθέσεως του προϊόντος και το ποσοστό των συσταστικών του στοιχείων-

γ) ημερομηνία πωλήσεως των προϊόντων που αναφέρονται υπό β) καθώς και όνομα και διεύθυνση του παραλήπτου

δ) απώλειες, δείγματα, ποσότητες αποκορυφωμένου γάλακτος εις κόνιν και προϊόντων που επεστράφησαν ή αντικατεστάθησαν και αναφέρονται στο άρθρο 9 παράγραφος 2-

ε) αποθέματα αποκορυφωμένου γάλακτος εις κόνιν στην αρχή και στο τέλος κάθε ημέρας.

Άρθρο 13

1. Η αρμόδια αρχή του ενδιαφερομένου Κράτους μέλους εξασφαλίζει τον έλεγχο της μετουσιώσεως ή της άμεσης ενσωματώσεως, με συμπλήρωση του λογιστικού ελέγχου με επιτόπιο έλεγχο. Εν τούτοις, στην περίπτωση της άμεσης ενσωματώσεως, ο έλεγχος δύναται να γίνει με αιφνίδιες και συχνές επιθεωρήσεις.

2. Η επιχείρηση που πραγματοποιεί τη μετουσίωση ή την άμεση ενσωμάτωση ανακοινώνει γραπτώς και εγγράφως στον οργανισμό που αναφέρεται στην παράγραφο 1, πριν από τη μετουσίωση ή την άμεση ενσωμάτωση τα εξής:

α) την εταιρική επωνυμία και τη διεύθυνσή της-

β) την ποσότητα του αποκορυφωμένου γάλακτος εις κόνιν που πρόκειται να μετουσιωθεί ή να τύχει άμεσης ενσωματώσεως με την ένδειξη του ή των τύπων που έχουν επιλεγεί σύμφωνα με την παράγραφο 1 ή με την παράγραφο 2 του παραρτήματος του κανονισμού (ΕΟΚ) αριθ. 368/77-

γ) τον τόπο μετουσιώσεως ή άμεσης ενσωματώσεως-

δ) την περίοδο που προβλέπεται για τη μετουσίωση ή την άμεση ενσωμάτωση.

Ο αρμόδιος οργανισμός δύναται να ζητήσει συμπληρωματικές πληροφορίες.

3. Αίτηση ελέγχου της μετουσιώσεως σύμφωνα με το άρθρο 9 παράγραφος 2 πρώτη περίπτωση γίνεται δεκτή μόνο όταν η ποσότητα του αποκορυφωμένου γάλακτος εις κόνιν που πρόκειται να υποστεί αυτή τη μετουσίωση δεν είναι μικρότερη των πέντε τόννων ανά ημέρα ελέγχου. Εν τούτοις, σε περίπτωση που η εφαρμογή της διατάξεως αυτής θα προσέκρουε σε δυσχέρειες σε ένα Κράτος μέλος, είναι δυνατόν να γίνει παρέκκλιση κατά τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68.

4. Σε περίπτωση μετουσιώσεως με άμεση ενσωμάτωση, σύμφωνα με το άρθρο 9 παράγραφος 2 δεύτερη περίπτωση, τα έξοδα ελέγχου της πράξεως αυτής βαρύνουν την ενδιαφερομένη επιχείρηση. Τα έξοδα αυτά ορίζονται κατ'αποκοπή προς 3 λογιστικές μονάδες ανά τόννο αποκορυφωμένου γάλακτος εις κόνιν και, αν πρόκειται για φυσικό μόνιμο έλεγχο, δεν δύνανται να είναι κατώτερα από 30 λογιστικές μονάδες ανά ημέρα ελέγχου.

5. Οι σάκκοι, οι συσκευασίες και τα δοχεία που χρησιμοποιήθηκαν για τη μεταφορά και την αποθεματοποίηση του μετουσιωμένου ή ενσωματωμένου αποκορυφωμένου γάλακτος εις κόνιν, σύμφωνα με το άρθρο 9 παράγραφος 2, φέρουν τον αριθμό του παρόντος κανονισμού, την ένδειξη του τύπου μετουσιώσεως ή ενσωματώσεως που χρησιμοποιήθηκε (τύπος I Α έως I Ζ και II Α έως II Κ) και αναφέρουν, σε περίπτωση άμεσης ενσωματώσεως, το ποσοστό αποκορυφωμένου γάλακτος εις κόνιν το οποίο περιλαμβάνεται στο τελικό προϊόν.

6. Τα Κράτη μέλη λαμβάνουν τα απαραίτητα μέτρα ελέγχου ώστε να εξασφαλίζεται, κατά τη μετουσίωση ή την άμεση ενσωμάτωση, ότι το αποκορυφωμένο γάλα εις κόνιν το οποίο πρόκειται να τύχει της ειδικής ενισχύσεως δεν έχει τύχει προηγουμένως ενισχύσεως σύμφωνα με τις διατάξεις του κανονισμού (ΕΟΚ) αριθ. 990/72 και δεν έχει πωληθεί δυνάμει των κανονισμών (ΕΟΚ) αριθ. 368/77 και (ΕΟΚ) αριθ. 443/77.

7. Ο οργανισμός που εξασφαλίζει τον έλεγχο της μετουσιώσεως μετά τη διαπίστωση ότι η μετουσίωση έχει πραγματοποιηθεί σύμφωνα με τον παρόντα κανονισμό, χορηγεί στον ενδιαφερόμενο βεβαίωση περί της μετουσιώσεως με ακριβή αναγραφή των ποσοτήτων αποκορυφωμένου γάλακτος που έχουν μετουσιωθεί και την ή τις ημερομηνίες αυτής της μετουσιώσεως.

ΤΙΤΛΟΣ III Πληρωμή της ειδικής ενισχύσεως και γενικές διατάξεις

Άρθρο 14

Η πληρωμή της ειδικής ενισχύσεως πραγματοποιείται κατόπιν υποβολής της βεβαιώσεως που αναφέρεται στο άρθρο 13 παράγραφος 7 εντός προθεσμίας κατ'ανώτατο όριο ενός μηνός, που υπολογίζεται από την ημέρα παραλαβής της βεβαιώσεως αυτής από τον οργανισμό τον αρμόδιο για τη χορήγηση της ενισχύσεως.

Άρθρο 15

1. Εκτός περιπτώσεως ανωτέρας βίας, η ασφάλεια δημοπρασίας και μετουσιώσεως, που αναφέρεται στο άρθρο 5, αποδεσμεύεται μόνο για την ποσότητα αποκορυφωμένου γάλακτος εις κόνιν:

α) ως προς την οποία δεν εγκρίθηκε η προσφορά, ή

β) ως προς την οποία ο προσφέρων δεν απέσυρε την προσφορά πριν από την απόφαση καθορισμού του ποσού της ενισχύσεως και για την οποία έχει εκδοθεί η βεβαίωση περί μετουσιώσεως που αναφέρεται στο άρθρο 13 παράγραφος 7.

Άρθρο 16

1. Σε περίπτωση ανωτέρας βίας, οι διατάξεις του άρθρου 11 παράγραφος 1 του κανονισμού (ΕΟΚ) αριθ. 1687/76 έχουν ανάλογη εφαρμογή.

2. Στις περιπτώσεις ανωτέρας βίας που δεν καλύπτονται από τις προαναφερόμενες διατάξεις, ο οργανισμός παρεμβάσεως καθορίζει τα μέτρα που κρίνει αναγκαία λόγω των περιστάσεων.

3. Τα Κράτη μέλη ανακοινώνουν στην Επιτροπή, ανά τρίμηνο, τις περιπτώσεις κατά τις οποίες έκαναν χρήση του παρόντος άρθρου, προσδιορίζοντας τις περιστάσεις, τις σχετικές ποσότητες καθώς και τα μέτρα που ελήφθησαν.

Άρθρο 17

Όσον αφορά το αποκορυφωμένο γάλα εις κόνιν που μετουσιώθηκε σύμφωνα με το άρθρο 9 παράγραφος 2:

- που εστάλη σε άλλο Κράτος μέλος, ή ακόμη,

- που εξήχθη σε τρίτες χώρες,

τα νομισματικά εξισωτικά ποσά που καθορίσθηκαν βάσει του κανονισμού (ΕΟΚ) αριθ. 974/71 πολλαπλασιάζονται με το συντελεστή 0,25 όσον αφορά τα προϊόντα που υπάγονται στις διακρίσεις 23.07 Β I α) 3, 23.07 Β I α) 4, 23.07 Β I β) 3, 23.07 Β I γ) 3 και 23.07 Β II του Κοινού Δασμολογίου.

Άρθρο 18

Τα Κράτη μέλη λαμβάνουν τα απαραίτητα μέτρα ελέγχου προς εξασφάλιση της τηρήσεως των διατάξεων του παρόντος κανονισμού.

Άρθρο 19

Στο άρθρο 4 παράγραφος 1 του κανονισμού (ΕΟΚ) αριθ. 210/69, οι διατάξεις του σημείου Α II υπό α) και β) συμπληρούνται αντίστοιχα από τις ακόλουθες λέξεις: "με ένδειξη χωριστά των ποσοτήτων αποκορυφωμένου γάλακτος εις κόνιν που έτυχαν της ειδικής ενισχύσεως που αναφέρεται στον κανονισμό (ΕΟΚ) αριθ. 1844/77 και με ακριβή καθορισμό των μετουσιωμένων ποσοτήτων, είτε βάσει της πρώτης περιπτώσεως είτε βάσει της δεύτερης περιπτώσεως της παραγράφου 2 του άρθρου 9 του εν λόγω κανονισμού".

Άρθρο 20

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 10 Αυγούστου 1977.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν. 148 της 28.6.1968, σ. 13.

(2) ΕΕ αριθ. Ν. 67 της 15.3.1976, σ. 9.

(3) ΕΕ αριθ. Ν 106 της 12.5.1971, σ. 1.

(4) ΕΕ αριθ. Ν 67 της 15.3.1976, σ. 1.

(5) ΕΕ αριθ. Ν 169 της 18.7.1968, σ. 4.

(6) ΕΕ αριθ. Ν. 106 της 29.4.1977, σ. 25.

(7) ΕΕ αριθ. Ν 52 της 24.2.1977, σ. 19.

(8) ΕΕ αριθ.Ν 203 της 9.8.1977, σ. 20.

(9) ΕΕ αριθ. Ν 58 της 3.3.1977, σ. 16.